Document ID: 32001D0245

Id-Deċiżjoni tal-Kummissjoni
tat-22 ta’ Marzu 2001
dwar in-nuqqas ta’ inklużjoni taż-zineb fl-Anness I għad-Direttiva tal-Kunsill 91/414/KEE u t-tneħħija ta’ l-awtorizzazzjonijiet għal prodotti ta’ protezzjoni tal-pjanti li fihom din is-sostanza attiva
(innotifikata taħt id-dokument numru C(2001)749)
(Test b’relevanza għaż-ŻEE)
(2001/245/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 dwar l-introduzzjoni ta’ prodotti tal-protezzjoni tal-pjanti fis-suq [1], kif ġiet emendata l-aħħar bid-Direttiva tal-Kummissjoni 2000/80/KE [2], u b’mod partikulari r-raba’ subparagrafu ta’ l-Artikolu 8(2) tagħha,
Wara li kkunsidrat ir-Regolament tal-Kummissjoni (KEE) Nru 3600/92 tal-11 ta’ Diċembru 1992 li jistabbilixxi regoli dettaljati għall-implimentazzjoni ta’ l-ewwel parti tal-programm ta’ xogħol li hemm referenza għalih fl-Artikolu 8(2) tad-Direttiva tal-Kunsill 91/414/KEE dwar l-introduzzjoni ta’ prodotti tal-protezzjoni tal-pjanti fis-suq [3], kif ġiet emendata l-aħħar bir-Regolament tal-Kummissjoni (KE) Nru 2266/2000 [4], u b’mod partikulari r-raba’ subparagrafu ta’ l-Artikolu 6(5) tagħha,
Billi:
(1) L-Artikolu 8(2) tad-Direttiva 91/414/KEE ipprovda sabiex il-Kummissjoni tkun tista’ twettaq program ta’ xogħol għall-eżaminazzjoni ta’ sostanzi attivi wżati fi prodotti għall-protezzjoni tal-pjanti li kienu diġà fis-suq fil-15 ta’ Lulju 1993. Ġew stabbiliti regoli dettaljati sabiex jitwettaq dan il-programm fir-Regolament (KEE) Nru 3600/92.
(2) Ir-Regolament tal-Kummissjoni (KE) Nru 933/94 [5] kif l-aħħar emendat bir-Regolament (KE) Nru 2230/95 [6] semma’ s-sostanzi attivi li għandhom jiġu stmati fil-qafas tar-Regolament (KEE) Nru 3600/92, ħatar Stat Membru sabiex ikun relatur f’dak li għandu x’jaqsam ma’ l-istima ta’ kull sostanza u identifika l-produtturi ta’ kull sostanza attiva li ssottomettew notifika fil-ħin stipulat bi qbil ma’ l-Artikolu 4(2) tar-Regolament (KEE) Nru 3600/92.
(3) Iz-zineb huwa wieħed mid-90 sostanza attiva deskritti fir-Regolament (KE) Nru 933/94.
(4) In-notifikaturi kollha għal din is-sostanza attiva nfurmaw lill-Kummissjoni u lill-Istat Membru relatur li huma ma jixtiequx jipparteċipaw iktar fil-programm ta’ xogħol għal din is-sostanza attiva, u għalhekk mhiex sejra tiġi ppreżentata aktar informazzjoni.
(5) Għaldaqstant mhuwiex possibbli li din is-sostanza attiva tiġi nkluża fl-Anness I għad-Direttiva 91/414/KEE.
(6) Kull perjodu ta’ grazzja għat-tneħħija, ħżin u tqegħid fis-suq u użu ta’ ħażniet ta’ prodotti ta’ protezzjoni tal-pjanti li fihom iz-zineb permessi mill-Istat Membru bi qbil mad-dispożizzjonijiet ta’ l-Artikolu 4(6) tad-Direttiva 91/414/KEE, għandu jiġi llimitat għal perjodu ta’ mhux iktar minn 18-il xahar sabiex ħażniet eżistenti jkunu jistgħu jintużaw f’mhux aktar minn perjodu ta’ tkabbir wieħed.
(7) Din id-Deċiżjoni ma tippreġudikax kontra xi azzjoni li l-Kummissjoni tista’ twettaq iktar tard għal din is-sostanza attiva fi ħdan il-qafas tad-Direttiva tal-Kunsill 79/117/KEE [7].
(8) Il-miżuri li hemm provdut għalihom f’din id-Deċiżjoni huma bi qbil ma’ l-opinjoni tal-Kumitat dwar is-Saħħa tal-Pjanti,
ADOTTAT DIN ID-DEĊIŻJONI
Artikolu 1
Iż-zineb mhuwiex inkluż bħala sostanza attiva fl-Anness I għad-Direttiva 91/414/KEE.
Artikolu 2
L-Istati Membri għandhom jiżguraw li:
1. l-awtorizzazzjonijiet għal prodotti ta’ protezzjoni tal-pjanti li fihom iż-zineb jitneħħew fi żmien sitt xhur mid-data ta’ l-adozzjoni tad-Deċiżjoni preżenti;
2. mid-data ta’ adozzjoni tad-Deċiżjoni preżenti, ma hija sejra tingħata jew tiġi mġedda l-ebda awtorizzazzjoni għall-prodotti ta’ protezzjoni tal-pjanti li fihom iż-zineb taħt id-deroga li hemm provdut għaliha fl-Artikolu 8(2) tad-Direttiva 91/414/KEE.
Artikolu 3
Kull perjodu ta’ grazzja mogħti minn Stati Membri bi qbil mad-dispożizzjonijiet ta’ l-Artikolu 4(6) tad-Direttiva 91/414/KEE, għandu jkun qasir kemm jista’ jkun u mhux itwal minn 18-il xahar mid-data ta’ l-adozzjoni tad-Deċiżjoni preżenti.
Artikolu 4
Din id-Deċiżjoni hija indirizzata lill-Istati Membri.
Magħmula Brussel, fit-22 ta’ Marzu 2001.

Labels: 3
6